ሦስቱ  አገራት በቅርቡ ያደረጉት ስምምነት የኢትዮጵያን ብሔራዊ ጥቅም የሚያስከብር ነው
ኢትዮጵያ ፣ ግብጽና ሱዳን በቅርቡ ያደረጉት ስምምነት የኢትዮጵያን ብሔራዊ ጥቅም የሚያስከብር መሆኑን በውጭ ጉዳይ ሚኒስትር የድንበርና ድንበር ተሻጋሪ ሃብቶች ጉዳዮች ዳይሬክተር  አምባሳደር  ሸምሱዲን አህመድ ገለጹ ።አምባሳደር ሸምሱዲን አህመድ ከዋልታ ቴሌቭዥን ጋር ባደረጉት ቆይታ እንደገለጹት በቅርቡ ሦስቱ የአባይ ተፋሰስ አገራትያደረጉት ስምምነት የኢትዮጵያን ብሔራዊ ጥቅም የሚያስከብር፣ የአገሪቱን ተከታታይ  ዲፕሎማሲያዊ  ጥረት ያሳየ ነው ብለዋል።ቀደም ሲል የአባይ ግርጌ አገራት መካከል የነበረው የቅኝ ግዛት ወቅት ስምምነት በአገራት መካከል ተወግዶ  ፍትሃዊ   የውሃ ተጠቃሚነትን  ማረጋገጥ  የሚያስችል  የትብብር ማዕቀፍ ለማምጣት  ጥረት  እየተደረገ መሆኑን አምባሳደር ሸምሱዲን ተናግረዋል ።ሦስቱ አገራት  በቅርቡ የደረሱት ስምምነት የውሃ አሞላል፣ አልቃቀቅና የህዳሴ ግድብን ተጽዕኖን በአገራቱ  ባለሙያዎች  ስለማስጠናት ያተኮረና ተከታታይ ውይይትና ምክክር ለማድረግ  ስምምነት ላይ የተደረሰበት  በመሆኑ ለኢትዮጵያ ዲፕሎማሲ  ትልቅ ስኬት መሆኑን አምባሳደሩ አስረድተዋል ።እንደ አምባሳደር  ሸምሱዲን ገለጻ በሦስቱ አገራት መካከል ከባለሙያዎች ጀምሮ እስከ የጋራ ሚንስትሮች ድረስ ምክክር እየተደረገበት ችግሮች እንኳን ቢገጥሙ በዲፕሎማሲያዊ ግንኙነት አግባብ የሚፈታ ነው ብለዋል ።ኢትዮጵያ ፣ ሱዳንና  ግብጽ የአባይ ወንዝን በፍትሃዊ በሆነ መልኩ ለመጠቀም  በተከታታይ ዲፕሎማሲያዊ ውይይትና ምክክር እያደረጉ ይገኛሉ ።   